Komponista Jēkaba Nīmaņa meistardarbnīca Žaņa Lipkes memoriālā radošās nedēļas radi!2013 ietvaros 

Norises vieta – Žaņa Lipkes memoriāls Rīgā, Ķīpsalā, Mazajā Balasta dambī 8
Norises laiks – sestdiena, 27. aprīlis, plkst. 12.00 (ilgums – apmēram divas stundas)
Mērķauditorija – Latvijas Mūzikas akadēmijas studenti un visi, kam interesē elektroakustiskā mūzika. 
Pasākuma plāns: 
1.	Komponista Jēkaba Nīmaņa stāstījums par viņa Žaņa Lipkes memoriālā izveidoto, Latvijā unikālo skaņu instalāciju sistēmu un tās izmantošanas iespējām citos projektos un kompozīcijās.      
2.	Praktiska iespēja izmēģināt Memoriāla skaņu sistēmu – variāciju  meklējumi ar meistarklases dalībnieku iesaistīšanos.  
3.	Kopīga sanākušo muzicēšana – improvizācija. 
Apraksts:
Gan kā izpildītājs, gan komponists mūziķis Jēkabs Nīmanis ir labi pazīstams tiem, kas seko kultūras aktualitātēm. Viņa vārds gan arvien bijis cieši saistīts ar teātra iestudējumiem vai kino, ne muzejiem. Taču arī Žaņa Lipkes memoriāls, kuram Jēkabs Nīmanis izveidojis inovatīvu, interaktīvu mūzikas un skaņu partitūru, ir unikāla parādība Latvijas muzeju vidē – jau pati arhitektes Zaigas Gailes projektētā ēka radīta speciāli, lai iemiesotu muzeja koncepciju, izmantojot skatuvei pierastākus izteiksmes līdzekļus, memoriāla māksliniecisko ieceri radījis teātra mākslinieks Viktors Jansons un īstenojis teātra scenogrāfs Reinis Suhanovs. Tāpat arī Jēkaba Nīmaņa radītā skaniskā dimensija ir neatņemama Žaņa Lipkes memoriāla daļa. 
Nekur citur Latvijā kā pastāvīga instalācija šāds skaņu sistēmas izmantojums nav pieejams, līdzīgs princips tika pielietots vēl vienīgi citā Jēkaba Nīmaņa un Reiņa Suhanova kopsadarbības projektā Scenogrāfijas kvadriennālē Prāgā 2011. gadā, kur viņu radītā „Telpa telpā” guva augstu gan profesionāļu, gan skatītāju vērtējumu. Tāpēc Žaņa Lipkes memoriāls aicina iepazīties ar šo jauno, unikālo, turklāt interaktīvo ierobežotās aleatorikas kompozīcijas tehnikā veidoto audiosistēmu, kā arī izmēģināt tās iespējas paša komponista vadībā.   

Lūdzam iepriekš pieteikties uz meistardarbnīcu, rakstot uz e-pasta adresi info@lipke.lv. 
Sekojiet aktuālajai informācijai Žaņa Lipkes memoriāla facebook kontā http://www.facebook.com/ZanaLipkesMemorials